ai4bharat/Pralekha huggingface dataset:
பிரதமர் அலுவலகம்
விண்வெளித்துறையில் வரலாற்று முக்கியத்துவம் வாய்ந்த சீர்திருத்தங்கள்.
விண்வெளி செயல்பாடுகளில் தனியார் துறை பங்களிப்புக்கு ஒப்புதல்.
விண்வெளிச் செயல்பாடுகள் அனைத்திலும், தனியார் துறை பங்கேற்பதை ஊக்குவிக்கும் நோக்கத்துடன் விண்வெளித்துறையில் நீண்டகாலப் பயனளிக்கும் சீர்திருத்தங்களுக்கு, பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது. இந்தியாவை மாற்றியமைத்து சுயசார்பு கொண்ட நாடாகவும், தொழில்நுட்ப ரீதியாக முன்னேற்றம் அடைந்த நாடாகவும் உருவாக்க வேண்டும் என்ற பிரதமரின் தொலைநோக்குத் திட்டத்தின் ஒரு பகுதியாக இந்த முடிவு மேற்கொள்ளப்பட்டுள்ளது.
விண்வெளித் துறையில் மிகவும் முன்னேற்றமடைந்த திறன்கொண்ட சில நாடுகளில் ஒன்றாக இந்தியா உள்ளது. இந்த சீர்திருத்தங்களையடுத்து விண்வெளித் துறைக்கு புதிய ஆற்றலும் எழுச்சியும் கிடைக்கும். விண்வெளித்துறையில் அடுத்தடுத்த கட்டங்களுக்கு பாய்ந்து செல்வதற்கு, நாட்டிற்கு இவை உதவும்.
இவை விண்வெளித்துறையில் விரைவான வளர்ச்சியை ஏற்படுத்தும். அதுமட்டுமல்லாமல் உலக அளவில் விண்வெளிப் பொருளாதாரத்தில், இந்திய தொழில்துறை, மிக முக்கியமான பங்கினை வகிக்க உதவும். தொழில்நுட்பத்துறையில் அதிக அளவிலான வேலைவாய்ப்புகள் பெருகும். உலக அளவில் தொழில்நுட்ப சக்தியின் இருப்பிடமாக இந்தியா உருவாகும்.
முக்கிய நன்மைகள்
தொழில்நுட்ப முன்னேற்றத்திற்கும், தொழில்துறையின் அடிப்படையை விரிவுபடுத்துவதற்கும் விண்வெளித்துறை கிரியா ஊக்கியாக செயல்படும். விண்வெளி உடைமைகள், தரவுகள், வசதிகள் ஆகியவற்றை அணுகுவது மேம்படுத்தப்படும் என்பது உட்பட விண்வெளி உடைமைகள், செயல்பாடுகள் ஆகியவற்றின் சமூக-பொருளாதார பயன்பாட்டை மேம்படுத்த, இந்தச் சீர்திருத்தங்கள் உதவும்.
.
புதிதாக ஏற்படுத்தப்பட்டுள்ள இந்திய தேசிய விண்வெளி மேம்பாடு மற்றும் அங்கீகார மையம்  மூலமாக இந்திய விண்வெளிக் கட்டமைப்புகளைப் பயன்படுத்த தனியார் அமைப்புகளுக்கும் சம அளவில் வாய்ப்புகள் வழங்கப்படும்.
ஊக்கமளிக்கும் கொள்கைகள் மூலமாகவும், நட்பான கட்டுப்பாட்டு சூழல்கள் மூலமாகவும் விண்வெளிச் செயல்பாடுகளில் ஈடுபடும் தனியார் தொழில் துறைகளை கரம் பிடித்து, வளர்ச்சியுறச் செய்து, வழிகாட்டும்.
புதிய விண்வெளி இந்தியா நிறுவனம்  என்ற பொதுத்துறை நிறுவனம் விண்வெளிச் செயல்பாடுகளை மறுசீரமைக்கும். பொருள்கள் வழங்கப்படுவதற்கு ஏற்ப பொருள்களைப் பெறுவது என்ற நிலையிலிருந்து, தேவைக்கு ஏற்ப பொருள்களைப் பெறுவது என்ற முறை கடைப்பிடிக்கப்படும். இதனால் விண்வெளி உடைமைகள் அதிகபட்சமாகப் பயன்படுத்தப்படுவதை உறுதி செய்ய முடியும்.
இந்தச் சீர்திருத்தங்கள் காரணமாக இந்திய விண்வெளி ஆராய்ச்சி அமைப்பு இஸ்ரோ இனி ஆராய்ச்சி வளர்ச்சிப் பணிகள், புதிய தொழில்நுட்பங்கள், புதியனவற்றைக் கண்டறியும் இயக்கங்கள், மனிதர்களைக் கொண்ட விண்வெளிப் பயணத் திட்டம் ஆகியவற்றில் அதிக கவனம் செலுத்த முடியும். கோள்களைக் கண்டறியும் இயக்கங்கள் சிலவற்றில் தனியார் துறையும் பங்கேற்கும் வகையில் “வாய்ப்புகள் அறிவிப்பு” செயல்முறைகள் செயல்படுத்தப்படும்.
(
நிதி அமைச்சகம்
3-வது ஜி-20 நிதியமைச்சர்கள் மற்றும் மத்திய வங்கி ஆளுநர்கள் கூட்டம் 2023 ஜூலை 17,18 ஆகிய தேதிகளில் குஜராத்தின் காந்திநகரில் நடைபெற்றது
இந்திய தலைமைத்துவத்தின் கீழ் 3-வது ஜி-20 நிதியமைச்சர்கள் மற்றும் மத்திய வங்கி ஆளுநர்கள் கூட்டம் 2023 ஜூலை 17,18 ஆகிய தேதிகளில் குஜராத்தின் காந்திநகரில் நடைபெற்றது. இக்கூட்டத்திற்கு மத்திய நிதி மற்றும் கார்ப்பரேட் விவகாரங்கள் அமைச்சர் திருமதி நிர்மலா சீதாராமன், இந்திய ரிசர்வ் வங்கியின் ஆளுநர் திரு.சக்திகாந்த தாஸ் ஆகியோர் தலைமை தாங்கினர்.
ஜி-20 உறுப்பு நாடுகளின் நிதியமைச்சர்கள், மத்திய வங்கி ஆளுநர்கள் மற்றும் பல்வேறு சர்வதேச அமைப்புகளின் தலைவர்கள் உட்பட 500-க்கும் மேற்பட்ட பிரதிநிதிகள் இக்கூட்டத்தில் பங்கேற்றனர். "ஒரு பூமி, ஒரு குடும்பம், ஒரு எதிர்காலம்" என்ற இந்திய தலைமைத்துவத்தின் கருப்பொருளின் கீழ், ஜி-20 அமைச்சர்கள் மற்றும் வங்கிகளின் ஆளுநர்கள் மக்களின் நல்வாழ்வுக்கும், பூமியின் நன்மைக்கும் முன்னுரிமை அளிப்பதாக உறுதியளித்தனர்.
இக்கூட்டத்தில் வரவேற்புரை ஆற்றிய மத்திய நிதியமைச்சர் நிர்மலா சீதாராமன், உலகப் பொருளாதாரத்தை வலுவான, நிலையான, சமநிலையான மற்றும் அனைவரையும் உள்ளடக்கிய வளர்ச்சியை நோக்கி வழிநடத்துவதில், ஜி-20 நாடுகள் ஒன்றிணைந்து பணியாற்றுவதன் அவசியத்தை வலியுறுத்தினார். உணவு, எரிசக்தி பாதுகாப்பின்மை மற்றும் காலநிலை மாற்றம் ஆகியவற்றால் மேக்ரோ பொருளாதாரத்தில் ஏற்படும் தாக்கங்கள் உட்பட சர்வதேச பொருளாதாரத்திலுள்ள அபாயங்கள் குறித்து உறுப்பினர்கள் விவாதித்தனர். தொற்றுநோய் தடுப்பு, தயார்நிலை போன்றவற்றில் சர்வதேச அளவிலான முயற்சிகளை முன்னெடுப்பது குறித்தும் உறுப்பினர்கள் விவாதித்தனர்.
மேலும், மத்திய நிதியமைச்சர் சீதாராமன் கூட்டத்தில் கலந்துகொண்ட பிற நாட்டு நிதியமைச்சர்களுடன் ஆலோசனை மேற்கொண்டார். ஜி-20 நிதியமைச்சர்கள் மற்றும் மத்திய வங்கி ஆளுநர்களின் அடுத்தக் கூட்டம், சர்வதேச நாணய நிதியம் மற்றும் உலக வங்கியின் வருடாந்திரக் கூட்டத்திற்கு இடையே, 2023 அக்டோபர் மாதம் மராகேஷில் நடைபெறவுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
டிஜிட்டல் வாழ்நாள் சான்றிதழுக்கான ஓய்வூதியம் மற்றும் ஓய்வூதியதாரர்கள் நலத்துறையின் நாடு தழுவிய முகாம் வெற்றிகரமாக நிறைவடைந்தது
டிஜிட்டல் வாழ்நாள் சான்றிதழுக்கான ஓய்வூதியம் மற்றும் ஓய்வூதியதாரர்கள் நலத்துறையின் நாடு தழுவிய முகாம் வெற்றிகரமாக நிறைவடைந்தது. முக அங்கீகார தொழில்நுட்பத்தைப் பயன்படுத்தி டிஜிட்டல் வாழ்நாள் சான்றிதழை கிடைக்கச் செய்து வெளிப்படைத்தன்மை மற்றும் பயன்பாட்டை எளிதாக்குவதே நாடு தழுவிய இயக்கத்தின் நோக்கமாகும்.
நவம்பர் 30, 2022-வரை மொத்தம் 30.34 லட்சம் மத்திய அரசு ஓய்வூதியதாரர்கள் டிஜிட்டல் வாழ்நாள் சான்றிதழ்களை பயன்படுத்தியுள்ளனர். இதில் 2.85 லட்சம் டிஜிட்டல் வாழ்நாள் சான்றிதழ் முகஅங்கீகாரம் மூலம் உருவாக்கப்பட்டது.
இந்த இயக்கத்தில் பாரத் ஸ்டேட் வங்கி மற்றும் பஞ்சாப் தேசிய வங்கி பங்கேற்றன. நவம்பர் 1ம் தேதி முதல் 30ம் தேதி வரை வடக்கே ஸ்ரீநகர் முதல் தெற்கே நாகர்கோவில் வரையும் கிழக்கே குவஹாத்தி முதல் மேற்கே அகமதாபாத் வரையிலும் பல்வேறு நகரங்களில் சிறப்பு விழிப்புணர்வு முகாம்கள் நடைபெற்றன.
தகவல் மற்றும் ஒலிபரப்பு அமைச்சகம்
ஆஸ்திரேலிய வெளியுறவுத்துறை உதவி அமைச்சர் திரு அனுராக் சிங் தாக்கூரை சந்தித்தார்
ஆஸ்திரேலிய வெளியுறவுத்துறை உதவி அமைச்சர் திரு. டிம் வாட்ஸ், மத்திய இளைஞர் நலன், விளையாட்டு மற்றும் தகவல், ஒலிபரப்புத்துறை அமைச்சர் திரு அனுராக் சிங் தாக்கூரை இன்று புதுதில்லியில் சந்தித்தார்.
வருகை தந்த பிரமுகருடன் ஆஸ்திரேலிய துணைத்தூதர் திரு. பேரி ஓ ஃபேரல், உதவி அமைச்சரின் ஆலோசகர் திருமதி லூயிசா போச்னர், ஆஸ்திரேலிய துணைத் தூதரகத்தின் இரண்டாம் நிலை செயலாளர் , திரு. ஜாக் டெய்லர் ஆகியோரும் உடனிருந்தனர்.
பிரதமர் அலுவலகம்
பண்டிட் தீன்தயாள் உபாத்யாயா ஜியின் புண்ணிய திதியில் பிரதமர் மரியாதை
பண்டிட் தீன்தயாள் உபாத்யாயா ஜியின் புண்ணிய திதியை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தினார்.
டுவிட்டரில் பிரதமர் கூறியிருப்பதாவது;
“பண்டிட் தீன்தயாள் உபாத்யாயா ஜியின் புண்ணிய திதியில் அவருக்கு மரியாதை செலுத்துகிறேன். தேச முன்னேற்றத்திற்காகவும், ஏழைகளுக்கு சேவையாற்றுவதற்காகவும் அவர் மேற்கொண்ட முயற்சிகளை நாம் ஒருபோதும் மறக்க மாட்டோம். அவரது தொலைநோக்குப் பார்வையால் ஈர்க்கப்பட்டு, வளர்ச்சியின் பலன்கள் விளிம்புநிலை மற்றும் தாழ்த்தப்பட்ட மக்களைச் சென்றடைவதை உறுதிசெய்ய நாங்கள் அல்லும், பகலும் இடைவிடாமல் உழைத்து வருகிறோம்’’.
பிரதமர் அலுவலகம்
கடந்த 9 ஆண்டுகளில் சூரிய சக்தித் திறன் 54 மடங்கு அதிகரித்துள்ள நிலையில் நிகர பூஜ்ய உமிழ்வின் முன்னேற்றம் குறித்து பிரதமர் பாராட்டு
மிஷன் நெட் ஜீரோ  முயற்சியில் ஏற்பட்டுள்ள முன்னேற்றங்களை பிரதமர் திரு. நரேந்திர மோடி பாராட்டியுள்ளார்.
கடந்த 9 ஆண்டுகளில் சூரிய சக்தித் திறன் 54 மடங்கு அதிகரித்துள்ளதாக ரயில்வேத்துறை எக்ஸ் சமூக வலைதளத்தில் பதிவு செய்திருந்தது. கடந்த 2014-ம் ஆண்டு மார்ச் மாதம் வரை 3.68 மெகாவாட் சூரிய சக்தி மூலம் மின்சாரம் உற்பத்தி செய்யப்பட்டு வந்த நிலையில், 2014-23-ம் ஆண்டு காலகட்டத்தில் 200.31 மெகாவாட் மின்சாரம் உற்பத்தி செய்யப்பட்டுள்ளதாக ரயில்வே-யின் பதிவில் தெரிவிக்கப்பட்டுள்ளது.
இதற்குப் பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
"பசுமையான எதிர்காலத்திற்கான நமது உறுதிப்பாட்டில் பாராட்டத்தக்க சிறந்த முன்னேற்றத்தை இது காட்டுகிறது. வெறும் 9 ஆண்டுகளில், பூஜ்ஜிய உமிழ்வை  நோக்கி கணிசமான முன்னேற்றங்களை அடைந்து, நமது திறனைக் கணிசமாக அதிகரித்துள்ளோம். இந்தப் பயணத்தைத் தொடர்வோம். இந்தியாவுக்கு பிரகாசமான மற்றும் நிலையான எதிர்காலத்தை உறுதி செய்வோம்.”
இவ்வாறு பிரதமர் தெரிவித்துள்ளார்.
AP/PLM/KRS
(
தகவல் மற்றும் ஒலிபரப்பு அமைச்சகம்
அமர்நாத் யாத்திரை 2022-ஐ விளம்பரப்படுத்துவது குறித்து தகவல் ஒலிபரப்புத்துறை செயலாளர் ஆலோசனை
30, ஜூன் 2022 தொடங்கி 43 நாட்கள் நடைபெறவுள்ள அமர்நாத் புனித யாத்திரை குறித்து, விரிவாக விளம்பரப்படுத்துவது தொடர்பாக மத்திய தகவல் ஒலிபரப்புத்துறை செயலாளர் திரு.அபூர்வ சந்திரா ஸ்ரீநகரில் இன்று  ஆலோசனை நடத்தினார்.
ஜம்மு-காஷ்மீர் அரசின் தலைமை செயலாளர் திரு.அருண் குமார் மேத்தா, அமர்நாத் ஆலய வாரியத்தின் தலைமை செயல் அதிகாரி திரு.நிதிஷ்வர் குமார், ஜம்மு-காஷ்மீர் அரசின் முதன்மை செயலாளர் திரு.ரோஹித் கன்சால், மத்திய அரசின் உயரதிகாரிகளான தகவல் ஒலிபரப்பு அமைச்சக இணை செயலாளர் திரு.விக்ரம் சகாய், அகில இந்திய வானொலியின் முதன்மை தலைமை இயக்குனர்  திரு.என்.வி.ரெட்டி, தூர்தர்ஷன் தலைமை இயக்குனர் திரு.மயங்க் அகர்வால், ஸ்ரீநகர் பத்திரிகை தகவல் அலுவலக கூடுதல் தலைமை இயக்குனர் திரு.ராஜீந்தர் சௌத்ரி மற்றும் உயரதிகாரிகள் இந்தக் கூட்டத்தில் கலந்து கொண்டனர்.
கூட்டத்தில் பேசிய திரு.அபூர்வ சந்திரா, யாத்திரை காலம் முழுவதும், மத்திய தகவல் ஒலிபரப்பு அமைச்சகத்தின் பல்வேறு ஊடகப் பிரிவுகளும், ஜம்மு-காஷ்மீர் நிர்வாகத்துடன் ஒருங்கிணைந்து செயல்பட்டு விளம்பர நடவடிக்கைகளை திட்டமிடும் என்றார். அமர்நாத் யாத்திரை குறித்து நாடு முழுவதும் பிரச்சாரம் மேற்கொள்ளப்படுவதுடன், அப்பகுதியின் சுற்றுலா நடவடிக்கைகள் குறித்தும் கவனம் செலுத்தப்படும் என்று தெரிவித்தார். “ஜம்மு-காஷ்மீரில் மேற்கொள்ளப்பட்ட வளர்ச்சிப் பணிகள் குறித்து, மத்திய அரசு மற்றும் யூனியன் பிரதேச நிர்வாகத்தின் பல்வேறு சாதனைகளை விளம்பரப்படுத்துவது அவசியம். இந்தப் பிராந்தியத்தின் வெற்றிக் கதைகளை நாடு முழுவதும் தெரிவிக்க வேண்டும்” என்றும் அவர் வலியுறுத்தினார். இந்த ஆண்டு சுமார் 6 முதல் 8 லட்சம் யாத்திரீகர்கள் புனித யாத்திரை மேற்கொள்வார்கள் என எதிர்பார்க்கப்படுவதாகவும் திரு.அபூர்வ சந்திரா தெரிவித்தார்.
தகவல் ஒலிபரப்பு அமைச்சகத்தின் இணை செயலாளர் திரு.விக்ரம் சகாய் பேசுகையில், யாத்திரைக்கான பதிவு தொடக்கம் முதல் யாத்திரை நிறைவடையும் வரையிலான நடைமுறைகள் குறித்து விரிவாக விளம்பரப்படுத்துமாறு ஊடகப் பிரிவுகளை அறிவுறுத்தினார். யாத்திரீகர்களின் சந்தேகங்களை தெளிவுபடுத்தும் விதமாக, ஜம்மு-காஷ்மீரில் நிலவும் சாதகமான சூழல்களை எடுத்துரைக்க வேண்டியது அவசியம் என்றும் அவர் குறிப்பிட்டார். இத்தகைய நடவடிக்கைகள், இந்த யாத்திரையில் நாட்டின் பல்வேறு பகுதிகளையும் சேர்ந்த மக்கள் பெருமளவில் பங்கேற்க வகை செய்யும் என்றும் அவர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815667
பாதுகாப்பு அமைச்சகம்
ஏவுகணை தொழில்நுட்பத்தில் தற்சார்பு குறித்த மாநாடு மற்றும் கருத்தரங்கம் விசாகப்பட்டினத்தில் நடைபெற்றது
ஏவுகணை பழுதுபார்த்தல் மற்றும் உள்நாட்டுமயமாக்கல் தொழில்நுட்பங்களில் தற்சார்பு  என்ற தலைப்பில் ஏவுகணை தொழில்நுட்ப மாநாடு மற்றும் கருத்தரங்கம் விசாகப்பட்டினத்தின் கடற்படை தளத்தின் சமுத்ரிகா அரங்கில் ஏற்பாடு செய்யப்பட்டது. இந்த நிகழ்வை கிழக்கு கடற்படை கட்டளையின் தலைமை அதிகாரி வைஸ் அட்மிரல் சமீர் சக்சேனா தொடங்கி வைத்தார்.
ஆய்வுக் கட்டுரைகள் சமர்ப்பிக்கப்பட்டு, பல்வேறு அமைப்புகளைச் சேர்ந்த பணியாளர்களால் தொழில்நுட்பம் தொடர்பான உரைகள் நிகழ்த்தப்பட்டு, கருத்துப் பரிமாற்றங்கள் நடைபெற்றன. புனேவில் உள்ள ராணுவத் தொழில் நுட்ப நிறுவனம் மற்றும் தேசிய ஆராய்ச்சி மற்றும் மேம்பாட்டுக் கழகம்  ஆகியவற்றின் பிரதிநிதிகளும் விவாதங்களில் பங்கேற்றனர்.
பாதுகாப்பு ஆராய்ச்சி மற்றும் மேம்பாட்டு அமைப்பான டி.ஆர்.டி.ஓ., பொதுத்துறை நிறுவனங்கள், பாதுகாப்புத் துறை பொதுத் துறை நிறுவனங்கள், குறு சிறு நடுத்தர நிறுவனங்கள், புத்தொழில் நிறுவனங்கள், மாநில அரசுகளின் பிரதிநிதிகள், பாதுகாப்பு உற்பத்தியாளர்கள் சங்கம்  உள்ளிட்ட பல்வேறு தரப்பில் இருந்தும் பலர் இந்தக் கருத்தரங்கில் பங்கேற்றனர். நிகழ்ச்சியின் போது கண்காட்சி அரங்குகளும் அமைக்கப்பட்டன. இதில் டி.ஆர்.டி.ஓ ஆய்வகங்கள், பொதுத்துறை மற்றும் தனியார் நிறுவனங்கள் ஏவுகணை பழுதுபார்த்தல் மற்றும் உள்நாட்டுமயமாக்கலில் தங்கள் நிபுணத்துவம் மற்றும் திறன்களைக் காட்சிப்படுத்தின. கண்காட்சி அரங்குகளை கடற்படை வீரர்கள், பாடத்திட்ட வல்லுநர்கள், உள்ளூர் நிறுவனத்தினர், தொழில்நுட்ப நிறுவனத்தினர் மற்றும் பொறியியல் கல்லூரிகளைச் சேர்ந்தவர்கள் பார்வையிட்டனர்.
----
ANU/SM/PKV/DL
(Visitor Counter : 53
குடியரசுத் தலைவர் செயலகம்
பஞ்சாப் பொறியியல் கல்லூரியின் நூற்றாண்டு விழாவில் குடியரசுத் தலைவர் நாளை பங்கேற்கிறார்
குடியரசுத் தலைவர் திரு ராம்நாத் கோவிந்த் 2021 நவம்பர் 16 முதல் 17 வரை பஞ்சாப் மற்றும் ஹரியானா மாநிலங்களுக்கு பயணம் மேற்கொள்கிறார்.
நவம்பர் 16, 2021 அன்று, சண்டிகரில் உள்ள பஞ்சாப் பொறியியல் கல்லூரியின் நூற்றாண்டு விழாவில் குடியரசுத் தலைவர் கலந்து கொள்கிறார்.
நவம்பர் 17, 2021 அன்று, மகாதேவி பரமேஸ்வரிதாஸ் ஜிண்டால் அறக்கட்டளையால் ‘மாதிரி கிராமமாக’ உருவாக்கப்பட்டு வரும் ஹரியானாவின் பிவானி மாவட்டத்தில் உள்ள சுய் கிராமத்திற்கு குடியரசுத் தலைவர் சென்று அங்குள்ள பொது வசதிகளைத் திறந்து வைப்பார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1772063
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங், நாட்டின் அனைத்து பகுதிகளிலும் உள்ள அனைத்து இணைக்கப்பட்ட / துணை / கள அலுவலகங்கள் / தூதரகங்கள் / பாதுகாப்பு நிறுவனங்கள் மற்றும் நிறுவனங்கள் / அலுவலகங்கள் ஆகியவற்றை மையமாகக் கொண்டு தூய்மையை நிறுவனமயமாக்குவதற்கும் அரசாங்கத்தில் நிலுவையில் உள்ளவற்றைக் குறைப்பதற்கும் சிறப்பு பிரச்சாரம் 3.0 ஐ நாளை புதுதில்லியில் உள்ள ஜவஹர் வியாபர் பவனில் உள்ள டி.ஏ.ஆர்.பி.ஜி அலுவலகத்தில் தொடங்கி வைக்கிறார்
மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர், பொதுமக்கள் குறைகள் மற்றும் ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், நாட்டின் அனைத்து பகுதிகளிலும் உள்ள அனைத்து இணைக்கப்பட்ட / கீழ்நிலை / கள அலுவலகங்கள் / தூதரகங்கள் / பாதுகாப்பு நிறுவனங்கள் மற்றும் நிறுவனங்கள் / அலுவலகங்கள் ஆகியவற்றை மையமாகக் கொண்ட சிறப்பு பிரச்சாரம் 3.0 ஐ நாளை புதுதில்லி ஜவஹர் வணிகர் பவனில் உள்ள டி.ஏ.ஆர்.பி.ஜி அலுவலகத்தில் தொடங்கி வைக்கிறார்.
சிறப்பு பிரச்சாரம் 3.0 இன் தொடக்க விழாவில் அனைத்து அமைச்சகங்கள் / துறைகளின் சிறப்பு பிரச்சாரம் 3.0 இன் ஒருங்கிணைப்பு அதிகாரிகள் துணைவேந்தர் மூலம் கலந்து கொள்வார்கள். இந்த தொடக்கத்திற்கு முன்னதாக டாக்டர் ஜிதேந்திர சிங் புதுதில்லியில் உள்ள ஜவஹர் வணிகர் பவனில் உள்ள டி.ஏ.ஆர்.பி.ஜி அலுவலகத்திற்கு வருகை தந்து சிறப்பு பிரச்சாரம் 3.0 ஐ மகத்தான வெற்றி பெறச் செய்வதற்கான ஏற்பாடுகளை மேற்பார்வையிடுவார்.
அக்டோபர் 2ஆம் தேதி முதல் அக்டோபர் 31ஆம் தேதி வரையிலான பிரச்சாரக் காலத்தில் டாக்டர் ஜிதேந்திர சிங் தலைமையில் அனைத்து அமைச்சகங்கள் மற்றும் துறைகளில் நிலுவையில் உள்ள எம்.பி குறிப்புகள், பிரதமர் அலுவலக குறிப்புகள், அமைச்சரவை குறிப்புகள், மாநில அரசு குறிப்புகள், பொதுமக்கள் குறைகள், விதிகள்/ செயல்முறைகளை எளிதாக்குவதற்கான கோப்புகள், பரிசீலனைக்கு எடுத்துக் கொள்ளப்பட்ட கோப்புகள், தூய்மை பிரச்சார தளங்கள், எளிதாக்க அடையாளம் காணப்பட்ட விதிகள் போன்ற நிலுவையில் உள்ள அனைத்து வகையான நிலுவைகள் குறித்த மறுஆய்வு மேற்கொள்ளப்படும்.
புவி அறிவியல் அமைச்சகம்
அறிவியல், தொழில்நுட்ப ஒத்துழைப்பு:இந்தியா- ஐக்கிய அரபு அமீரகம் இடையே புரிந்துணர்வு ஒப்பந்தத்திற்கு அமைச்சரவை ஒப்புதல்
அறிவியல், தொழில்நுட்ப ஒத்துழைப்புக்கான புரிந்துணர்வு ஒப்பந்தத்தில் ஐக்கிய அரபு அமீரகத்தின் தேசிய வானிலை ஆய்வு மையம், இந்தியாவின் புவி அறிவியல் அமைச்சகம் ஆகியவை கையெழுத்திடுவதற்கு, பிரதமர் திரு நரேந்திர மோடி தலைமையிலான அமைச்சரவைக் குழு அனுமதி வழங்கியுள்ளது.
ரேடார், செயற்கைக்கோள், ஓத அளவிகள், நிலநடுக்கம் சார்ந்த மற்றும் வானிலை ஆய்வு நிலையங்களுக்கான அறிவுபூர்வ, தரவு, இயக்கம் ஆகியவை குறித்த பரிமாற்றங்களை இந்தப் புரிந்துணர்வு ஒப்பந்தத்தின் வாயிலாக மேற்கொள்ள முடியும்.
1. வெப்பமண்டலம் சார்ந்த புயல் முன்னெச்சரிக்கை, துரித வானிலை முன்னறிவிப்புக்கான வானிலை தகவல் சேவைகள், செயற்கைக்கோள் தரவு ஆகியவை தொடர்பான ஆராய்ச்சி, பயிற்சி, ஆலோசனை ஆகியவற்றை அறிவியலாளர்கள், ஆராய்ச்சியாளர்கள், வல்லுநர்கள் மேற்கொள்வதற்கு பயணங்கள்/ அனுபவங்களைப் பரிமாறிக் கொள்ளுதல்
2. இரு நாடுகளுக்கும் பொதுவான விருப்ப நடவடிக்கைகளில் அறிவியல் தொழில்நுட்பம் சம்பந்தமான தகவல்களை பரிமாறிக் கொள்ளுதல்
3. புரிந்துணர்வு ஒப்பந்தத்தில் குறிப்பிடப்பட்டுள்ள துறைகள், இரு நாடுகளுக்கும் விருப்பமுள்ள துறைகளில் எழும் பிரச்சினைகள் தொடர்பாக அறிவியல் தொழில்நுட்ப கருத்தரங்கங்கள், பாசறைகள், மாநாடுகள் பயிற்சிகளை இருதரப்பும் நடத்துவது
4. இரு நாடுகளின் பரஸ்பர ஒப்புதலின்படி இதர துறைகளில் ஒத்துழைப்பு
5. பெருங்கடல் நீர் குறித்த பரஸ்பர ஒப்புதலின்படி வானிலை ஆய்வு கண்காணிப்பு இணைப்புகளைப் பயன்படுத்துதல்
6. அரபிக்கடல், ஓமன் கடல் வாயிலாக இந்திய கடல் பகுதி, ஐக்கிய அரபு அமீரகத்தின் வடகிழக்குப் பகுதிகளில் அதிக தாக்கத்தை ஏற்படுத்தும் சுனாமி குறித்த முன்னெச்சரிக்கையை துரிதமாக கண்டறிவதற்கான சிறப்பான திறன்வாய்ந்த மாதிரிகளை உருவாக்குவதற்கான ஒத்துழைப்பு
7. சுனாமி முன்னெச்சரிக்கை நடவடிக்கைகளுக்கு ஆதரவாக பிரத்தியேகமாக வடிவமைக்கப்பட்டுள்ள முன்னெச்சரிக்கை மாதிரி மென்பொருளின் வாயிலாக சுனாமி எச்சரிக்கை மையங்களுக்கு ஆதரவு வழங்குவதற்கான ஒத்துழைப்பு
8. அரபிக்கடல், ஓமன் கடலில் உருவாகும் நில அதிர்வை கண்காணித்து இந்தியாவின் தெற்கு வடக்கு, ஐக்கிய அரபு அமீரகத்தின் வடகிழக்குப் பகுதிகளில் உள்ள ஒரு சில நில அதிர்வு நிலையங்களுக்கு நிகழ்நேர தரவைப் பரிமாறிக் கொள்ளுதல்
9. அரபிக்கடல், ஓமன் கடலில் சுனாமி அலையை ஏற்படுத்தும் சாத்தியக் கூறுகள் உள்ள நடவடிக்கைகள் போன்ற நில அதிர்வுத் துறையில் ஒத்துழைப்பு வழங்குதல்
10. மணல், புழுதிப் புயல் முன்னெச்சரிக்கை தொடர்பான புரிதலை பரிமாறிக் கொள்ளுதல்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1688200
மத்திய அமைச்சரவை
சுற்றுலாத்துறையில் ஒத்துழைப்பை வலுப்படுத்த இந்தியா – ஃபின்லாந்து இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை, சுற்றுலாத்துறையில் ஒத்துழைப்பை வலுப்படுத்த இந்தியா – ஃபின்லாந்து இடையேயான புரிந்துணர்வு ஒப்பந்தத்திற்கு ஒப்புதல் வழங்கியுள்ளது.
பயன்கள்:
இந்தப் புரிந்துணர்வு ஒப்பந்தத்தின் முதன்மை நோக்கங்கள் வருமாறு :
- சுற்றுலாத்துறையில் இருதரப்பு ஒத்துழைப்பை வெற்றிகரமாக மேம்படுத்துவதற்கும், ஊக்கப்படுத்துவதற்கும் கூட்டான நட்புறவுக்கு அடித்தளம் அமைத்தல்
- சுற்றுலா தொடர்பான தகவல், அறிவு, நிபுணத்துவம் உள்ளிட்டவற்றைப் பகிர்ந்து கொள்ளுதல்
- கொள்கைகள் உருவாக்கம், முறைப்படுத்துதல், திட்டமிடலின் தரம், அமலாக்கம், சுற்றுலாக் கொள்கை மேம்பாடு ஆகியவற்றின் அனுபவங்களைப் பகிர்ந்து கொள்ளுதல்
- கூட்டான திட்டங்களை அடையாளம் காணுதல், விரிவுபடுத்தலுக்கான வசதி, பயணங்கள், சந்திப்புகள், பயிலரங்குகள் போன்றவை மூலம் நிறுவனங்கள் மற்றும் அமைப்புகளுக்கிடையே, உறவை உருவாக்குதல்
- ஒத்துழைப்புப் பிரிவில், இந்தியா – ஃபின்லாந்து நிபுணர்களுக்கான பயிலரங்குகள், ஆய்வுப் பயணங்கள் மூலம் சிறந்த நடைமுறைகளைப் பரிமாறிக்கொள்ளுதல்
பின்னணி :
இந்தியாவும், ஃபின்லாந்தும் வலுவான தூதரக உறவையும் நீண்டகால பொருளாதார உறவையும் கொண்டுள்ளன. இந்த உறவை மேலும் வலுப்படுத்தி மேம்படுத்த இருதரப்பினரும் விரும்புவதையடுத்து சுற்றுலாத்துறை ஒத்துழைப்புக்காக இந்தியக் குடியரசின் சுற்றுலாத்துறை- ஃபின்லாந்து அரசின் பொருளாதார விவகாரங்கள், வேலைவாய்ப்பு அமைச்சகம் இடையே புரிந்துணர்வு ஒப்பந்தம் கையெழுத்தாகியுள்ளது.
பழங்குடியினர் நலத்துறை அமைச்சகம்
டேராடூனில் 4 வது ஏகலவியா மாதிரி உறைவிடப் பள்ளி  தேசிய கலாச்சார, இலக்கிய மற்றும் கலைவிழா – 2023-ஐ திரு அர்ஜூன் முண்டா தொடங்கி வைத்தார்
மத்திய பழங்குடியினர் நலத்துறை அமைச்சர் திரு அர்ஜூன் முண்டா, அக்டோபர் 3 அன்று டேராடூனில் உத்தராகண்ட் முதலமைச்சர் திரு புஷ்கர் சிங் தாமி முன்னிலையில் 4 வது ஈ.எம்.ஆர்.எஸ் தேசிய கலாச்சார மற்றும் இலக்கிய விழா மற்றும் கலா உத்சவம் -2023 ஐ தொடங்கி வைத்தார். மத்திய பழங்குடியினர் விவகார அமைச்சகத்தின் கீழ் உள்ள பழங்குடி மாணவர்களுக்கான தேசிய கல்விச் சங்கம்  ஏற்பாடு செய்துள்ள இந்த நிகழ்ச்சியை உத்தரகண்ட் மாநிலத்தின் ஏகலவியா வித்யாலயா சங்கதன் சமிதி  டேராடூனில் உள்ள மகாராணா பிரதாப் விளையாட்டு கல்லூரியில் நடத்துகிறது.
ஏகலவியா மாதிரி உறைவிடப் பள்ளிகள்  கலாச்சார விழா பழங்குடி மாணவர்களுக்கு பல்வேறு துறைகளில் மறைந்திருக்கும் திறமைகளை வெளிப்படுத்த ஒரு தேசிய தளத்தை வழங்குகிறது. இந்த ஆண்டு நான்கு நாட்கள்  நடைபெறும் இந்த நிகழ்ச்சியில் 22 மாநிலங்களைச் சேர்ந்த 2000 க்கும் மேற்பட்ட பழங்குடியின மாணவர்களின் கலை நிகழ்ச்சிகள் நடைபெறுகின்றன. இந்த விழாவில் நடனம் மற்றும் பாடல் நிகழ்ச்சிகள் முதல் விநாடி வினா மற்றும் காட்சி கலைகள் வரை 20 க்கும் மேற்பட்ட நிகழ்வுகள் ஏற்பாடு செய்யப்பட்டுள்ளன. பழங்குடிகளின் கலாச்சார கண்காட்சிகளை காட்சிப்படுத்த பல்வேறு மாநிலங்களில் இருந்து அரங்குகள் ஏற்பாடு செய்யப்பட்டுள்ளன.
பிரதமர் திரு. நரேந்திர மோடியின் 'ஒரே பாரதம் உன்னத பாரதம்' என்ற கனவை நிறைவேற்றும் வகையில், ஈ.எம்.ஆர்.எஸ்ஸின் குழந்தைகள் மற்றும் ஆசிரியர்கள் ஒருவருக்கொருவர் சந்திக்கவும், நாட்டின் பல்வேறு மாகாணங்களின் கலாச்சாரங்களைப் பற்றி அறிந்து கொள்ளவும் இதுபோன்ற நிகழ்வுகள் ஒரு வாய்ப்பை வழங்குகின்றன என்று திரு அர்ஜூன் முண்டா குறிப்பிட்டார். "இதுபோன்ற திட்டங்கள் உங்களுக்கு ஊக்கமளிக்கும். உங்கள் சொந்த கலாச்சாரம் மற்றும் நாட்டின் பல்வேறு மூலைகளில் வாழும் பழங்குடி சமூகங்களின் வளமான பாரம்பரியங்களைப் பற்றி அறிய உங்களுக்கு ஒரு நல்ல வாய்ப்பை வழங்கும் என்று நான் நம்புகிறேன்" என்று அவர் கூறினார்.
திரு புஷ்கர் சிங் தாமி உத்தராகண்ட் பழங்குடியினரின் பல்வேறு பாரம்பரியங்கள் மற்றும் கலாச்சாரம் மற்றும் மாநிலத்தில் பட்டியல் பழங்குடிகளின் நலனுக்காக நடத்தப்படும் பல்வேறு அரசுத் திட்டங்களை எடுத்துரைத்தார். துவக்க விழாவில், பழங்குடியினர் நலத்துறை இணைச் செயலாளரும், நெஸ்ட்ஸ் கமிஷனருமான டாக்டர் நவல் ஜித் கபூர், இ.எம்.ஆர்.எஸ்., திட்டம் குறித்து விளக்கினார். தொடக்க விழாவில் உத்தராகண்ட் பழங்குடி சமூகங்கள் மற்றும் ஈ.எம்.ஆர்.எஸ் மாணவர்களின் கண்கவர் கலை நிகழ்ச்சிகள் நடைபெற்றன.
----
ANU/AD/PKV/KPG
(Visitor Counter : 47
பிரதமர் அலுவலகம்
சாவித்ரிபாய் பூலே பிறந்த நாளை முன்னிட்டு பிரதமர் அஞ்சலி
சாவித்ரிபாய் பூலே பிறந்த நாளை முன்னிட்டு அவருக்கு பிரதமர் திரு. நரேந்திர மோடி அஞ்சலி செலுத்தியுள்ளார்.
“சாவித்ரிபாய் பூலே பிறந்த நாளை முன்னிட்டு அவருக்கு நான் தலை வணங்குகிறேன். அவர் தன் வாழ்நாளை ஏழைமக்களுக்கும் ஒடுக்கப்பட்டவர்களுக்கும் அதிகாரம் பெற்றுத் தருவதில் அர்ப்பணித்தவர். கல்வி மற்றும் சமூக சீர்திருத்தத்திற்கு முக்கியத்துவம் அளித்தார். அவரது லட்சியங்கள் நமக்கு ஆழமாக வழிகாட்டுகிறது. அவர் கனவை நனவாக்க நான் தளர்வின்றி பாடுபட்டுவருகிறோம்” என்று பிரதமர் குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
தேசிய ஷெட்யூல்டு வகுப்பினர் ஆணையத் தலைவர் திரு விஜய் சம்ப்லா செய்தியாளர்களை சந்தித்தார்
தேசிய ஷெட்யூல்டு வகுப்பினர் ஆணையத்தலைவர் திரு விஜய் சம்ப்லா, துணைத்தலைவர் திரு அருண் ஹல்தார், உறுப்பினர்கள் திரு சுபாஷ் ராம்நாத் பார்தி, டாக்டர் அஞ்சுபாலா மற்றும் ஆணைய அதிகாரிகள் இரண்டு தேசிய வங்கிகளான இந்தியன் வங்கி மற்றும் இந்தியன் ஓவர்சீஸ் வங்கிகளில், அரசியலமைப்புச் சட்டப்படி ஷெட்யூல்டு வகுப்பைச் சேர்ந்த ஊழியர்களுக்கான இடஒதுக்கீட்டு கொள்கைகள் மற்றும் இதர பாதுகாப்பு அம்சங்களின் அமலாக்கம் குறித்து ஆய்வுக் கூட்டம் நடத்தினார்கள். இக்கூட்டம் இந்தியன் வங்கியில் 02.08.2022 அன்றும் இந்தியன் ஓவர்சீஸ் வங்கியில் 03.08.2022 அன்றும் நடைபெற்றது. இந்த ஆணையத்தின் சார்பில் இந்த இரண்டு வங்கிகளிலும் முதல் முறையாக இது போன்ற ஆய்வுக் கூட்டம் நடைபெற்றது.
முதலில் ஷெட்யூல்டு வகுப்பினர் நலச்சங்க பிரதிநிதிகளைச் சந்தித்து அவர்களுடைய குறைகளைக் கேட்டறிந்தனர். பின்னர், அது குறித்து வங்கி மேலாண்மை அதிகாரிகளுடன் விவாதித்தனர்.
தேசிய ஊரக சுகாதார இயக்கம், தேசிய நகர்ப்புற வாழ்வாதார இயக்கம், பிரதமர் வீட்டுவசதித் திட்டம் ஆகியவற்றில் பயனடையும் ஷெட்யூல்டு வகுப்பினர் குறித்து கேட்டறிந்தனர். ஷெட்யூல்டு வகுப்பினருக்கான அரசின் திட்டங்கள் குறித்து விழிப்புணர்வு இல்லாத ஊழியர்களுக்கு அது குறித்து விளக்குமாறு வங்கி நிர்வாகத்தை அவர்கள் கேட்டுக் கொண்டனர்.
ஷெட்யூல்டு வகுப்பினருக்கான இடஒதுக்கீட்டை நிரப்பும் வகையில், சிறப்பு ஊழியர் தேர்வு முறையை நடத்துமாறு வங்கி நிர்வாகத்திற்கு அவர்கள் அறிவுறுத்தினார்கள்.
நீண்ட காலமாக ஊரகப் பகுதிகளில் பணிபுரியும் ஷெட்யூல்டு வகுப்பு ஊழியர்களை மாற்று இடங்களில் பணியமர்த்துமாறு கேட்டுக் கொண்டனர்.
ஷெட்யூல்டு வகுப்பின ஊழியர்கள் மீதான குற்றவியல் வழக்குகளை விரைவில் முடிவுக்கு கொண்டு வரும் வகையில் தேவையான நடவடிக்கைகளை உடனடியாக மேற்கொள்ளுமாறும் கேட்டுக் கொண்டனர்.
ஷெட்யூல்டு வகுப்பின ஊழியர்களின் குறைகளை தீர்ப்பது குறித்த முறைகள் மற்றும் அதன் விவரங்கள் தொடர்பாக ஆய்வு மேற்கொண்டனர்.
குறித்த கால இடைவெளியில் ஷெட்யூல்டு வகுப்பின ஊழியர் சங்கத்துடன் கூட்டங்கள் நடத்தி அவர்களுடைய குறைகளை பொறுமையுடன் கேட்குமாறு வங்கி உயர் அதிகாரிகளை அவர்கள் கேட்டுக் கொண்டனர்.
தேசிய ஷெட்யூல்டு வகுப்பின ஆணையம் வெளியிட்டுள்ள அறிக்கையில் இது தெரிவிக்கப்பட்டுள்ளது
விண்வெளித்துறை
பிரதமர் திரு நரேந்திர மோடி, அண்மையில் இந்திய விண்வெளி துறையில் தனியார் பங்களிப்பை அனுமதித்த பிறகு, இஸ்ரோவிடம் சுமார் 60 ஸ்டார்ட்அப் நிறுவனங்கள் பதிவு செய்துள்ளன; இவற்றில் சில நிறுவனங்கள் விண்வெளியில் சிதறிக்கிடக்கும் கழிவு மேலாண்மை தொடர்பானவை என மத்திய அமைச்சர் டாக்டர் ஜிதேந்திர சிங் தெரிவித்துள்ளார்
பிரதமர் திரு நரேந்திர மோடி, அண்மையில் இந்திய விண்வெளி துறையில் தனியார் பங்களிப்பை அனுமதித்த பிறகு, இஸ்ரோவிடம் சுமார் 60 ஸ்டார்ட்அப் நிறுவனங்கள் பதிவு செய்துள்ளன; இவற்றில் சில நிறுவனங்கள் விண்வெளியில் சிதறிக் கிடக்கும் கழிவு மேலாண்மை தொடர்பானவை என மத்திய விண்வெளி, அணுசக்தி மற்றும் பிரதமர் அலுவலக இணையமைச்சர் டாக்டர் ஜிதேந்திர சிங் தெரிவித்துள்ளார்.
பெங்களூருவில் உள்ள இஸ்ரோ கட்டுப்பாட்டு மையத்தில் இன்று பாதுகாப்பான & நீடித்த இயக்கத்திற்கான இஸ்ரோ அமைப்பை தொடங்கிவைத்துப் பேசிய அவர், மற்ற ஸ்டார்ட்அப் நிறுவனங்கள், நானோ செயற்கை கோள், செலுத்து வாகனம், தரைக்கட்டுப்பாடு மற்றும் ஆராய்ச்சி சார்ந்தவையாகும் என்றார்.
அகமதாபாத்தில் இன்-ஸ்பேஸ் தலைமையகத்தை கடந்த மாதம் திறந்து வைத்த பிரதமர், அரசின் விண்வெளி நிறுவனங்களின் வலிமையும், இந்தியாவில் உள்ள தனியார் துறையினரின் ஆர்வமும் ஒன்றிணைந்தால், வானம் கூட, எல்லையாக இருக்கமுடியாது என்று கூறியதை நினைவுகூர்ந்தார்.
தனியார் துறையினரின் ஆர்வத்துடன், புதுமை ஸ்டார்ட் அப் நிறுவனங்களும் இணைந்து விண்வெளியில் இந்தியாவின் நலன்களை பாதுகாப்பதில் விண்வெளி துறையின் பங்களிப்பு அதிகரிக்கும் என்றும் மத்திய அமைச்சர் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1840795